Na temelju članka 8. Odluke o davanju na korištenje javnih površina (“Službene novine Općine Vrsar-Orsera” br. 3/24), Općinski načelnik Općine Vrsar-Orsera objavljuje:

**NATJEČAJ**

**ZA DODJELU NA KORIŠTENJE JAVNIH POVRŠINA**

**NA PODRUČJU OPĆINE VRSAR-ORSERA**

**PREDMET NATJEČAJA:**

* **Dodjela na korištenje javnih površina za postavljanje montažnih objekata u Vrsaru na području Salina.**

**Vrsar – Orsera, područje Saline**

|  |  |  |  |
| --- | --- | --- | --- |
| Pozicija broj | Namjena | Početna sezonska  cijena u eurima | Maksimalna  Površina |
| 14. | Trgovačka djelatnost - priprema i prodaja prehrambenih proizvoda | 2.000,00 | 25m2 |
| 17. | Trgovačka djelatnost - priprema i prodaja prehrambenih proizvoda | 2.000,00 | 25 m2 |
| 28. | Trgovačka djelatnost - priprema i prodaja prehrambenih proizvoda | 2.000,00 | 25 m2 |
| 138. | Trgovačka djelatnost - priprema i prodaja prehrambenih proizvoda | 2.000,00 | 25 m2 |
| 144. | Trgovačka djelatnost - priprema i prodaja prehrambenih proizvoda | 2.000,00 | 25 m2 |
| 7. | Trgovačka djelatnost - prodaja suvenira i rukotvorina | 2.000,00 | 15 m2 |
| 8. | Trgovačka djelatnost - prodaja suvenira i rukotvorina | 2.000,00 | 15 m2 |
| 9. | Trgovačka djelatnost - prodaja suvenira i rukotvorina | 2.000,00 | 15 m2 |
| 10. | Trgovačka djelatnost - prodaja suvenira i rukotvorina | 2.000,00 | 15 m2 |
| 11. | Trgovačka djelatnost - prodaja suvenira i rukotvorina | 2.000,00 | 15 m2 |
| 12. | Trgovačka djelatnost - prodaja suvenira i rukotvorina | 2.000,00 | 15 m2 |
| 13. | Trgovačka djelatnost – prodaja mješovite robe | 6.300,00 | 15 m2 |
| 18. | Trgovačka djelatnost – prodaja mješovite robe | 6.300,00 | 15 m2 |
| 19. | Trgovačka djelatnost – prodaja mješovite robe | 6.300,00 | 15 m2 |
| 20. | Trgovačka djelatnost – prodaja mješovite robe | 6.300,00 | 15 m2 |
| 21. | Trgovačka djelatnost – prodaja mješovite robe | 6.300,00 | 15 m2 |
| 22. | Trgovačka djelatnost – prodaja mješovite robe | 6.300,00 | 15 m2 |
| 23. | Trgovačka djelatnost – prodaja mješovite robe | 6.300,00 | 15 m2 |
| 24. | Trgovačka djelatnost – prodaja mješovite robe | 6.300,00 | 15 m2 |
| 25. | Trgovačka djelatnost – prodaja mješovite robe | 6.300,00 | 15 m2 |
| 26. | Trgovačka djelatnost – prodaja mješovite robe | 6.300,00 | 15 m2 |
| 27. | Trgovačka djelatnost – prodaja mješovite robe | 6.300,00 | 15 m2 |
| 3. | Trgovačka djelatnost – prodaja autohtonih suvenira (motiv Vrsara i/ili Istre) i vlastitih rukotvorina | 800,00 | 15 m2 |
| 4. | Trgovačka djelatnost – prodaja autohtonih suvenira (motiv Vrsara i/ili Istre) i vlastitih rukotvorina | 800,00 | 15 m2 |
| 5. | Trgovačko-uslužna djelatnost – izrada i prodaja izvornih rukotvorina | 1.000,00 | 15 m2 |
| 6. | Trgovačko-uslužna djelatnost – izrada i prodaja izvornih rukotvorina | 1.000,00 | 15 m2 |
| 15. | Trgovačko-uslužna djelatnost – izrada i prodaja izvornih rukotvorina | 1.000,00 | 15 m2 |
| 1. | Uslužna djelatnost - iznajmljivanje prometnih sredstava i sportskih/rekreacijskih rekvizita | 1.600,00 | 15 m2 |
| 2. | Trgovačka djelatnost - prodaja prehrambenih proizvoda | 2.000,00 | 15 m2 |

Napomena: Za pozicije broj 14, 17, 28, 138 i 144 osigurano je ukupno 25 m2 javne površine, od čega 15 m2 za montažni objekt dok je preostalih 10 m2 predviđeno isključivo za postavljanje barskih stolova ispred objekta.

* **Javna površina daje se na korištenje isključivo za postavljanje tipiziranih montažnih objekata dimenzija 5x3 metara. Montažni objekti daju se na korištenje bez naknade a iste će postaviti Općina Vrsar-Orsera o vlastitom trošku.**
* **Prije početka korištenja javne površine korisnici su obvezni sklopiti ugovor o korištenju montažnih objekata i dostaviti bjanko zadužnicu u iznosu do 2.000,00 eura radi osiguranja pokrića eventualne štete na montažnim objektima.**
* Za sve pozicije osiguran je priključak električne energije a naknada za korištenje iste naplaćuje se paušalno.

Naknada za korištenje električne energije za pozicije broj 1, 2, 3, 4, 5, 6, 7, 8, 9, 10, 11, 12, 13, 15, 18, 19, 20, 21, 22, 23, 24, 25, 26 i 27 iznosi 200,00 eura sezonski, dok za pozicije broj 14, 17, 28, 138 i 144 naknada iznosi 300,00 eura sezonski.

Općina Vrsar-Orsera zadržava pravo promjene visine naknade za korištenje električne energije ukoliko na tržištu dođe do većih odstupanja.

* Priključak vode osiguran je za pozicije broj 14, 17, 28, 138 i 144 a naplaćuje se po potrošnji, očitanjem s pomoću kontrolnih brojila koje su korisnici dužni ugraditi prije početka rada o vlastitom trošku.
* Za poziciju broj 1 moguće je zahtjevom zatražiti dodatno korištenje javne površine uz montažni objekt u svrhu postavljanja prometnih sredstava i slične opreme.

**UVJETI NATJEČAJA:**

1. Javna se površina daje na korištenje na period od tri (3) turističke sezone.

Sezonsko korištenje smatra period od 01.04. do 31.10. tekuće godine.

Općina Vrsar-Orsera će oduzeti odobrenje i prije isteka navedenog roka ukoliko komunalni redari u provođenju nadzora ustanove da se javna površina koristi suprotno izdanom Rješenju o porezu na korištenje javne površine, ili se uvidom u financijske knjige Općine Vrsar-Orsera ustanovi da porez na korištenje javne površine ili naknada za korištenje električne energije i/ili vode, nisu uplaćeni u rokovima navedenim u istome.

U slučaju oduzimanja Rješenja, korisnik javne površine obvezan je uplatiti razrezani porez u cijelosti za tekuću godinu ili sezonu.

1. Davanje na korištenje javnih površina izvršit će se temeljem prikupljenih pisanih ponuda.

**Ponude se moraju dostaviti (moraju biti zaprimljene) najkasnije do 12:00 sati u petak 19. travnja 2024. godine** u Jedinstveni upravni odjel Općine Vrsar-Orsera na adresu: Općina Vrsar-Orsera, Komisija za dodjelu javnih površina, Trg Degrassi 1, 52450 Vrsar-Orsera, s napomenom "NE OTVARAJ-PONUDA ZA NATJEČAJ ZA DAVANJE NA KORIŠTENJE JAVNE POVRŠINE".

Otvaranje ponuda bit će javno a održati će se 19. travnja 2024. godine u 13:00 sati na adresi Trg Degrassi 1, 52450 Vrsar.

1. Ponuda treba sadržavati:
2. osnovne podatke o ponuditelju, broj računa u slučaju povrata jamčevine, poziciju za koju se ponuditelj natječe te ponuđenu sezonsku visinu poreza koju ponuditelj nudi, **obavezno na** **formularu** izdanom od strane Općine (formular se može naći na internetskoj stranici www.vrsar.hr ili u Općini Vrsar-Orsera),
3. **dokaz o uplati jamčevine u iznosu od 50% od početne visine poreza** na korištenje javne površine na određenoj poziciji
4. **presliku osobne iskaznice i obrtnice/rješenja o upisu u obrtni registar za fizičke osobe, odnosno presliku rješenja o upisu u sudski registar za pravne osobe, odnosno drugi akt**

**kojim se dokazuje pokretanje postupka upisa u odgovarajući registar.**

1. **izjavu o nepostojanju dospjelih nepodmirenih obveza**, po bilo kojoj osnovi, prema Općini Vrsar-Orsera (formular se može naći na internetskoj stranici www.vrsar.hr ili u Općini Vrsar-Orsera),
2. **izjavu o suglasnosti za uklanjanje vlastitih stvari sa javne površine bez prethodnog upozorenja**, (robe za prodaju, štanda, kioska, montažnog objekta, poligona i sl.) od strane komunalnog redarstva Općine Vrsar-Orsera, u slučaju nepridržavanja općinskih propisa i/ili izdanog Rješenja. (formular se može naći na internetskoj stranici www.vrsar.hr ili u Općini Vrsar-Orsera).
3. **Komisija između potpunih i pravovremenih ponuda bira najpovoljnijeg ponuditelja temeljem sljedećeg kriterija:**

* **visine ponuđenog poreza na korištenje javne površine, uz pravo prvenstva za dosadašnje  
  korisnike predmetnih javnih površina, ukoliko prihvate najviši iznos ponuđenog poreza za određenu javnu površinu.**

U slučaju da je za iste javne površine prispjelo više valjanih najpovoljnijih ponuda koje su istovjetne po visini ponuđenog poreza, Komisija će provesti usmeno nadmetanje.

U slučaju da za pojedinu poziciju ne pristigne niti jedna valjana ponuda, Komisija zadržava pravo da istu ponudi idućem najpovoljnijem ponuditelju koji se natječe za drugu poziciju iste namjene po ponuđenom iznosu poreza.

1. Fizička ili pravna osoba može se natjecati za više mjesta. Ukoliko se neki natjecatelj natječe za više namjena, odnosno pozicija, jamčevina se plaća za svaku poziciju.
2. Rezultati o najpovoljnijim ponudama će se objaviti u roku od 15 dana od dana isteka roka za podnošenje ponuda, na oglasnoj ploči Općine Vrsar-Orsera te službenim web stranicama Općine Vrsar-Orsera.
3. Najpovoljnijem ponuđaču će Jedinstveni upravni odjel Općine Vrsar-Orsera izdati Rješenje za korištenje javne površine u roku od osam dana od dana objave rezultata natječaja na oglasnoj ploči Općine Vrsar-Orsera, u slučaju da je ispunio sve obveze iz Natječaja.

Najpovoljniji ponuđač dužan je najkasnije do 01. lipnja tekuće godine i započeti s radom.

Iznimno i nakon tog roka uz suglasnost Općinskog načelnika Općine Vrsar-Orsera.

Ukoliko najpovoljniji ponuđač ne postupi po stavku 2. ove točke gubi pravo korištenja javne površine.

Komunalni redari Općine Vrsar-Orsera sastavit će Zapisnik na licu mjesta, odnosno Jedinstveni upravni odjel Općine Vrsar-Orsera će, na osnovu navedenog Zapisnika donijeti Odluku o oduzimanju Rješenja za korištenje javne površine, slijedom čega Općina može ponuditi istu javnu površinu slijedećem po redu najpovoljnijem ponuditelju.

Ukoliko pojedini ponuditelj nakon objave rezultata Natječaja odustane od pojedine lokacije gubi pravo na povrat jamčevine.

1. Način plaćanja:

Jamčevinu u iznosu od **50% od početne visine poreza** na korištenje javne površine na određenoj poziciji potrebno je uplatiti najkasnije do navedenog roka za dostave ponude. Ponuditelju čija ponuda bude prihvaćena, položena jamčevina uračunava se u prvu ratu poreza na korištenje javne površine.

Uplata jamčevine se vrši na račun Proračuna Općine Vrsar-Orsera IBAN HR5124020061851600003, model HR68, poziv na broj : 1740 - OIB s naznakom: "POREZ JP ZA (godina za koju se vrši plaćanje)"

Napomena: OIB iz poziva na broj, prilikom uplate jamčevine ili ostaloga **mora biti istovjetan** OIB-u navedenome u formularu ponude.

**Porez za korištenje javne površine fizičke i pravne osobe plaćaju u dvije rate:**

* **Prva rata u visini od 50% ponuđene sezonske visine poreza,** odnosno razlika od uplaćene jamčevine do 50% ponuđene sezonske visine poreza za korištenje javne površine, **najkasnije 15 dana od dana objave Odluke o odabiru**, u protivnom smatrat će se da je odustao od korištenja javne površine. U narednim godinama korištenja javne površine prva rata se plaća do 15.06. za tekuću godinu.

Uplata se vrši na račun Proračuna Općine Vrsar-Orsera IBAN HR5124020061851600003, model HR68, poziv na broj : 1740 - OIB s naznakom: "POREZ JP ZA (godina za koju se vrši plaćanje)"

Napomena: OIB iz poziva na broj, prilikom uplate jamčevine ili ostaloga **mora biti istovjetan** OIB-u navedenome u formularu "ponude".

* **Drugu ratu u visini od 50% od ponuđene sezonske visine poreza** za korištenje javne površine korisnici istih plaćaju do 15.09. tekuće godine sa naznakom modela i poziva na broj plaćanja navedenim u Rješenju.

1. Izabrani ponuditelji dužni su prije izdavanja Rješenja dostaviti ugovor ili sl. sklopljen s komunalnim poduzećem Usluga d.o.o. Poreč o odvozu i zbrinjavanju otpada.
2. Na natječaju ne mogu sudjelovati ponuditelji kojima je u prethodnom trogodišnjem razdoblju oduzet akt temeljem kojeg su koristili javnu površinu po bilo kojoj osnovi.
3. Općina Vrsar-Orsera zadržava pravo odbacivanja prispjelih ponuda osoba ili tvrtki u kojoj su osnivači osobe koji su dužni Općini Vrsar-Orsera po bilo kojoj osnovi.
4. Općina Vrsar-Orsera zadržava pravo poništenja natječaja u cijelosti ili dijelu, bez obveza prema ponuditeljima.

**KLASA: 363-01/24-01/82**

**URBROJ: 2163-40-01-03/35-24-2**

**Vrsar-Orsera, 10.04.2024.**

**OPĆINA VRSAR-ORSERA**

**OPĆINSKI NAČELNIK**

**Ivan Gerometta**

**\_\_\_\_\_\_\_\_\_\_\_\_\_\_\_\_\_\_**